# Palaute

Tämä kappale kertoo Gnomessa olevien ohjelmavirheiden raportoinnista, Gnome-sovelluksiin ja ohjeisiin liittyvien ehdotusten ja kommenttien tekemisestä sekä tavoista joilla Gnome-projektia voidaan auttaa.

## Virheistä raportoiminen

Jos löydät virheen Gnome-sovelluksessa, ilmoita siitä! Kehittäjät lukevat kaikki virheraportit ja yrittävät korjata niitä. Ole niin tarkka kuvauksessasi kuin mahdollista, kertoen tilanteesta jossa virhe tapahtuu (mitä komentoja syötettiin, mitä painikkeita napsautettiin?). Sisällytä myös mahdolliset näytetyt virheilmoitukset.

Helpoin tapa raportoida ohjelmavirheistä on käyttää Bug Buddyä, Gnomen sisäänrakennettua virheraportointityökalua. Se käynnistyy automaattisesti sovelluksen kaatuessa, ja Gnome-kehittäjien tarvitsemia yksityiskohtia kerätään. Voit kuitenkin auttaa kertomalla lisätietoja siitä mitä olit tekemässä sovelluksen kaatuessa.

Virheitä voidaan myös lähettää ja selata tiedettyjen virheiden luetteloa menemällä Gnomen virhejäljitystietokantaan. Järjestelmään täytyy rekisteröityä ennen virheraporttien lähettämisestä tällä tavalla - luethan myös virheraporttien kirjoittamisen ohjeet.

On huomattavaa, että joitain Gnome-sovelluksista kehitetään Gnome-projektin ulkopuolella tai kaupallisten yritysten toimesta (nämä tuotteet ovat silti edelleen vapaita ohjelmistoja). Esimerkiksi Inkscape-vektorikuvitusohjelmaa kehitetään SourceForgessa. Virheraportit ja kommentit näistä tuotteista tulee kohdistaa kyseiselle organisaatiolle tai yritykselle. Jos käytössä on Virheraporttityökalu, virheraportit lähetetään automaattisesti oikeaan tietokantaan.

## Ehdotukset ja kommentit

Jos sinulla on ehdotus tai haluat uuden ominaisuuden johonkin ohjelmista, myös se voidaan tehdä virheraporttien seurantatietokannassa. Lähetä ehdotuksesi virheraporttina seuraavan osion ohjeiden mukaisesti: , ja valitse oikeassa kohdassa Severity: Enhancement.

## Kommentit ohjeista

Jos löydät epätarkkuuden tai virheen Gnomen ohjeista, tai jos sinulla on mitään kommentteja tai suosituksia ohjeista, kerro siitä! Helpoin tapa tehdä se on lähettää virheraportti, kuten aiemmin kerrottu, ja valita Component: docs sopivassa vaiheessa raportin laatimista (tai general jos docs-komponenttia ei ole). Jos kommenttisi on yleisestä Gnome-ohjeistuksesta, kuten Gnomen työpöytäoppaasta, tietyn sovelluksen ohjekirjan sijaan, valitse Product: gnome-user-docs.

Vaihtoehtoisesti voit lähettää kommenttisi sähköpostitse (englanniksi) Gnomen dokumentaatioprojektin sähköpostilistalle. Osoite on gnome-doc-list@gnome.org. Jos et ole kehittäjä mutta haluat auttaa Gnomea, liity GDP:hen ja auta Gnomen ohjeiden parantamisessa.

## Gnome-projektiin liittyminen

Toivottavasti olet pitänyt Gnomen käyttämisestä, ja havainnut Gnomen olevan tehokas ja tuottava työpöytäympäristö. Joka tapauksessa aina löytyy jotain parannettavaakin.

Gnome kutsuu kaikkia ihmisiä liittymään vapaiden ohjelmistojen yhteisöön, jos heillä vain on ylimääräistä aikaa käytettävissään. Gnome tarvitsee ohjelmoijia, mutta myös kääntäjiä, ohjeiden kirjoittajia, testaajia, graafikoita, kirjoittajia ja monia muita.

Lisätietoja Gnomeen liittymisestä on mm. sivulla http://live.gnome.org/JoinGnome.

Lisätietoja palautteen kuten virheraporttien, ehdotusten ja korjausten antamisesta löydät kappaleesta .